АҞӘА, мшаԥы 17 - Sputnik, Сариа Кәарцхьиаԥҳа. Адемографиеи аԥсадгьыл ахь архынҳәрази аминистрра аԥсуа ҭаацәарақәа рҟны ахԥатәии уи ишьҭанеиуеи ахәыҷқәа рираан шә-нызқь мааҭ аԥара рызшәара иалагоит ҳәа Sputnik иазеиҭеиҳәеит аминистр Беслан Дбар.
Апроект мҩаԥгахоит хықәкылатәи апрограмма " Адемографиа аҿиара 2020" аҳәаақәа ирҭагӡаны. Адемографиеи аԥсадгьыл ахь архынҳәрази афонд аҟынтәи ари апроект анагӡара иазырхоуп 50 миллион мааҭ.
"Аԥсуа ҭаацәарақәа рҟны ахԥатәии уи ишьҭанеиуеи ахәыҷқәа рираан аԥарашәара мҩаԥгахоит адемографиатә ҭагылазаашьа алаҟәра иахҟьаны. Ари ашықәс нҵәаанӡа аус аулоит. Сгәы иаанагоит насгьы иацҵахап ҳәа" - иҳәеит Дбар.
Уаанӡа аԥсуа ҭаацәарақәа рҟны ахԥатәи, аԥшьбатәи уҳәа ахәыҷқәа рираан аԥарашәара мҩаԥнагон агәыҳалалратә фонд "Азҳара".
"Уаанӡа аԥсуа ҭаацәарақәа рҟны ахԥатәии уи ишьҭанеиуеи ахәыҷқәа рираан аԥарашәара мҩаԥнагон агәыҳалалратә фонд "Азҳара". Уажәы ари аус анапы ианҵоуп Аԥсадгьыл ахь архынҳәраз аминистрра. Афонд абиуџьет иҭагӡаны имҩаԥгахалоит апрограмма", - иҳәеит агәыҳалалратә демографиатә фонд "Азҳара" ашьаҭаркыҩцәа ируаӡәку Леонид Чамагәуа.
Ибиуџьеттәым адемографиатә фонд "Азҳара" аԥҵан Аԥсны Жәлар реизара аԥшьгарала, 2017 шықәсазы. Афонд ахь раԥхьатәи ахәҭалагала ҟарҵеит адепутатцәа рхаҭақәа - мызктәи руалафахәы аларҵеит.
2019 шықәсазы афонд "Азҳара" 280 ҭаацәара аԥара рзыршәеит.
Иара убас шәаԥхьар ҟалоит:
Афонд "Азҳара" 280 аԥсуа ҭаацәара ацхыраара рнаҭеит 2019 шықәсазы
АҞӘА, жьҭаара 31 - Sputnik. Иҳаҩсыз уахыки-ҽнаки рыла COVID-19 зцәа иалоу реилкааразы атестқәа 367 ҟаҵан, урҭ рахьтә акоронавирус аарԥшын 73 тест рҟны ҳәа аанацҳауеит Аԥсны ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 132-ҩык ауааԥсыра, урҭ рахьтә 114-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 23-ҩык, ибжьаратәуп - 27-ҩык, илҩаауп жәаҩык апациентцәа. Аҟәа асасааирҭа "Аиҭар" ашҭаҿы иаадыртыз амобилтә госпиталь аҟны ишьҭоуп акоронавирус зыдбалоу 60-ҩык апациентцәа. 57-ҩык рҭагылазаашьа бжьаратәуп ҳәа иԥхьаӡоуп, хҩык рҭагылазаашьа бааԥсуп.
Аоперштаб иара убас иаанацҳаит жьҭаара 31 рзы Аҟәа асасааирҭа "Аиҭар" аҟны иаарту урыстәылатәи хырхарҭарацәалатәи агоспиталь аҟны акоронавирус злаз ҩыџьа рыԥсҭазаара ишалҵыз.
Иԥсҭазаара далҵит COVID-19 ззышьақәырӷәӷәаз 1934 шықәса рзы ииз апациент. Иара ҩганктәи аполисегментартә гәыҵәкра ӷәӷәала илаҽны дыҟан. Иҭагылазаашьа акыр ибааԥсын. Жьҭаара 31 ашьыжь иара иԥсҭазаара далҵит игәы-шьадатәи иԥсыԥлагаҩагаратәи зымхара иахҟьаны.
1942 шықәсазы ииз COVID-19 ззышьақәырӷәӷәаз апациенткагьы жьҭаара 31 рзы лыԥсҭазаара далҵит. Лара ахәышәтәырҭанҭыҵтәи ҩганктәи асубтоталтә полисегментартә гәыҵәкра лыман, иара убас егьырҭ асоматикатә чымазарақәагьы лцәа иалан.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
"Аинтернет сериал аԥҵара схала исмыӡбеит, дсыцхрааит Мран Алҭеиба. Апроект иаалырҟьан иӡбоу ак акәӡам, акыраамҭа ҳазнеиуан. Ибзиангьы еилаҳкаауан ауадаҩрақәа рацәаны ҳшызцәырҵуаз, еиҳарак атехника аганахьала. Ҟәрышьқәак ааилаԥсаны иааҳхәеит амикрофонқәа уҳәа зыда ԥсыхәа ыҟам атехника. Иара ҳбызшәала иҭҳажьырц ҳҭахын, избанзар, аԥсшәа аӡыргара иацхраауеит. Асериал арԥыси аҭыԥҳаи рыбзиабара иазкуп. Сериак 5-7 минуҭк раҟара ицалоит, х-сезонк рыла ишьақәгылазаауеит, сезонк аҿы жәа-сериак ҟалоит. Асериал асоциалтә даҟьақәа рҿы уахәаԥшыр улшоит. Уаҟа ихәмаруа актиорцәа аҟазара злоу, абызшәа бзианы издыруа роуп, иҟоуп аҿар, хымԥада, аҟазара злоу, аха рбызшәа хьысҳауп, убри аҟнытә иаҳа иззымариоу аалаҳхын, аҭыхрақәа ҳрылагеит", - ҳәа еиҭеиҳәеит Сангәлиа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: